Først ønsker vi å presisere at ID. Buzz ikke er noen fullverdig camper, men en 5-seters elektrisk familiebil. Vi tror likevel du kan komme et godt stykke på vei til å innrette en soveplass med litt kreativitet. Vi garantere derimot ikke optimal sovekomfort på lik linje med det en fullblods camper kan gi.
Men altså, baksetene i ID. Buzz kan jo legges ned i sin helhet. Samtidig vil det være mulig å kjøpe ekstrautstyret "multiflexbrett" til bagasjerommet. Dette multiflexbrettet gir deg både et praktisk todelt bagasjeromsgulvet samt et jevnt bagasjeromsgulv. Så her vil nok en madrass få plass da du vil kunne utnytte hele lengden fra 1. seterad til bagasjeromsåpningen. Avstanden mellom hjulhusene er på 121,7 cm. Multiflexbrettet tåler en punktvekt på opptil 100 kg og en fordelt vekt på opptil 250 kg. Den totale lengden i bagasjerommet med nedslåtte bakseter er på ca. 223 cm.
ID. Buzz Cargo elvarebil vil jo også kunne brukes til samme formål, men denne får man jo da kun som en 2 eller 3-seter varebil. Avstanden mellom hjulhusene er litt større og måler 123 cm. Her spørs det jo rett og slett hvilken ID. Buzz-modell (varebil eller personbil) som passer best til dine aktiviteter og gjøremål på dagtid.
Vi ser interessen er stor rundt ID. Buzz som elektrisk camper, men så langt har vi dessverre ingen bekreftet informasjon om dette er noe som vil tilbys og eventuelt når en slik versjon vil komme til Norge. Volkswagen har selv i en tidligere pressemelding hintet om at det planlegges for en camperversjon av ID. Buzz i 2025.
Tips: Meld deg på vårt nyhetsbrev og vær blant de første som får informasjon om dette skulle bli en realitet.